open-index/open-wikipedia-markdown huggingface dataset:
אן קום-א

**אן קום-א** (בקוריאנית: **안금애**; נולדה ב-3 ביוני 1980 בפיונגיאנג, צפון-קוריאה) היא ג'ודוקא צפון קוריאנית, אלופה אולימפית מלונדון 2012 ומדליסטית כסף מאולימפיאדת בייג'ינג (2008).

## קריירה
אן מתחרה בקטגוריית המשקל עד 52 ק"ג, אותה הקטגוריה בה התחרתה במהלך כל הקריירה שלה.

באולימפיאדת לונדון (2012) נהייתה אלופה אולימפית לאחר זכייתה במדליית הזהב בג'ודו בקטגוריית המשקל שלה לאחר ניצחון על המתמודדת הקובנית. לפני כן, זכתה במדליית הכסף באולימפיאדת בייג'ינג בשנת 2008. בשנת 2005 זכתה במדליית ארד באליפות העולם בג'ודו בקהיר כאשר ניצחה את המתמודדת הרוסית בקרב על מדליית הארד. בשנת 2007 זכתה שוב במדליית ארד באליפות העולם. בשנת 2006 זכתה במדליית זהב במשחקי אסיה, ובשנת 2010 זכתה בהם במדליית ארד. מדליית הזהב הראשונה בה זכתה הייתה באוניברסיאדת 2001.

בסך הכל, במהלך הקריירה שלה, זכתה ב־3 מדליות זהב, מדליית כסף אחת, ו-3 מדליות ארד.

## חיים אישיים
מתגוררת בפיונגיאנג, בירת קוריאה הצפונית.

## קישורים חיצוניים

## הערות שוליים

קטגוריה:אלופות אולימפיות: ג'ודו
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת בייג'ינג (2008)
קטגוריה:ילידות 1980
קטגוריה:זוכות מדליית כסף אולימפית מקוריאה הצפונית
קטגוריה:אלופות אולימפיות מקוריאה הצפונית
קטגוריה:זוכות מדליית כסף אולימפית: ג'ודו
הסקיתי (סרט)

**הסקיתי** (ברוסית: **Скиф**; שווק במדינות המערב בשם "The Last Warrior") הוא סרט ביוגרפי רוסי העוסק במורשת הסקיתים. הקרנת הבכורה של הסרט נערכה ב-18 בינואר 2018 במוסקבה, רוסיה.

## תקציר עלילת הסרט
המאה הראשונה לספירה. עידן חדש מתחיל ביבשת אירואסיה. הסקיתים בסכנת הכחדה, וצאצאיהם הופכים ללוחמים ושכירי חרב, המכונים "זאבי ארס".

רטניק ליוטבור עומד בפני משימה קשה. הוא יוצא למסע מסוכן בליווי סקיתי שבוי בשם קוניצה, על מנת להציל את משפחתו.

## צוות השחקנים
*אלכסיי פאדייב — רטניק ליוטובור
*ויטאלי קרבצ'נקו — יאר
*אלכסנדר קוזנצוב — קוניצה
*אלכסנדר פצביץ' — וססלאב
*יורי צורילו — נסיך
*אנדריי פרמיאקוב — זאב ארס
*וסיליסה איזמאילובה — אשתו של ליוטובור
*אלכסיי אובסיאבניקוב — לוצ'זאר
*ויקטור סולוביוב — אנגאסט
*סיידו קורבאנוב — גונצ'ק
*רוסטם מוסאפיר — קומאי
*ילנה סולומינה — מיילדת
*אלכסיי אינגלביץ' — איש הדת ברנדייב
*בוריס זוורב — ברנדיי
*אולג טראווין — שומרו של השליט
*אלכסנדר סמוילוב — טרויאן
*סרגיי צפוב — הסוחר גויקו
*אנדריי פומין — פרוב

## קישורים חיצוניים
*

*הסרט באתר Nashe Kino
* קדימון הסרט ביוטיוב

## הערות שוליים

קטגוריה:סרטי 2018
קטגוריה:סרטי דרמה היסטורית
קטגוריה:סרטי הרפתקאות רוסיים
קטגוריה:סרטי מלחמה אפיים
קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטים אפיים
קטגוריה:סרטים ביוגרפיים רוסיים
קטגוריה:סרטים תקופתיים
יחסי ישראל–לסוטו

**יחסי ישראל–לסוטו** הם היחסים הדו-צדדיים, השיתופיים, המדיניים, ההיסטוריים והפוליטיים אשר מתנהלים בין מדינת ישראל לממלכת לסוטו. היחסים עם לסוטו כוננו באוגוסט 1986.

## היסטוריה
כתוצאה ממלחמת יום הכיפורים ומשבר הנפט העולמי, מרבית מדינות אפריקה ניתקו את יחסיהן הדיפלומטיים עם ישראל בעיקר על סמך סיוע כספי ממדינות ערב ומתן נפט זול אשר הובטח. מבין המדינות היחידות שלא ניתקו את יחסיהן עם ישראל הייתה לסוטו, שהותירה את יחסיה הדיפלומטיים המלאים עם ישראל.

## יחסים דיפלומטיים
שגרירות ישראל בלסוטו נמצאת בפרטוריה, דרום אפריקה.

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
הרפובליקה הראשונה של קוריאה הדרומית

[ממוזער|שמאל|200px|[סינגמן רי, נשיאה הראשון של קוריאה הדרומית]]

## הקמה

ב-15 באוגוסט 1948, קמה באופן רשמי הרפובליקה של קוריאה תחת הנהגתו של סינגמן רי כנשיאה הראשון. עם הקמת ממשלתו של רי, ריבונותה של קוריאה עברה דה יורה לשליטתה. ב-9 בספטמבר 1948 הרפובליקה הדמוקרטית העממית של קוריאה קמה תחת שלטונו של קים איל-סונג. ב-17 ביולי 1948 נכתבה החוקה של קוריאה הדרומית על ידי בית המחוקקים הראשון. החוקה יצרה ממשל עם נשיא חזק שנבחר בעקיפין על ידי בית המחוקקים.

## מהפכת אפריל

ב-15 במרץ 1960, התרחשו מאורעות, המכונות גם מהפכת אפריל, שהתאפיינו בדיכוי אלים של הפגנות סטודנטים בעיר מסן, ביום הבחירות לנשיאות. תחילה, המפגינים דוכאו על ידי המשטרה המקומית אך, המהומות פרצו שוב אחרי שנמצאה בנמל גופה צפה של סטודנט שהפגין. בהמשך החלו להתפשט מחאות לא אלימות בבירה וברחבי המדינה כולה. המהומות הובילו להתפטרותו של רי ב-26 באפריל 1960.

קטגוריה:ערכים שבהם תבנית בריטניקה אינה מתאימה
קטגוריה:קוריאה הדרומית: היסטוריה
קטגוריה:מדינות שהוקמו ב-1948
יחסי ישראל – קוסטה ריקה

**יחסי ישראל – קוסטה ריקה** הם היחסים הדיפלומטיים הרשמיים שמתקיימים בין מדינת ישראל לבין רפובליקת קוסטה ריקה.

## היסטוריה
קוסטה ריקה התאפיינה בתמיכה בעם היהודי עוד בטרם הקמת המדינה. בשל תמיכתה בהצבעה בעצרת הכללית של האו"ם ב-29 בנובמבר 1947 בזמן ההצבעה על חלוקת ארץ ישראל למדינה יהודית וערבית (תוכנית החלוקה), נקרא שם רחוב בשכונת עיר גנים בירושלים על שמה של הרפובליקה. בלב הבירה סן חוסה נבנה מונומנט של הכותל המערבי בגן ״ירושלים״ הנמצא על שדרות מדינת ישראל בעיר, לרגל 50 שנה לאיחוד בירת ישראל.

בשנת 1962 ביקר נשיא קוסטה ריקה בישראל.

בשנת 1963 הודיעה קוסטה ריקה על הקמת שגרירותה בירושלים, והייתה אחת המדינות היחידות שמיקמו את שגרירותן הרשמית בישראל בעיר. בניין השגרירות היה ברחוב בוסתנאי 3 בשכונת קטמון בירושלים. באותה שנה ביקר שר החוץ הקוסטה ריקני דניאל אודובר קירוס בישראל ונפגש עם ראש הממשלה דוד בן-גוריון. השגרירות הישראלית במדינה נפתחה ב-7 בדצמבר 1966.

לאורך השנים קוסטה ריקה הוגדרה בתקשורת הישראלית כ-"ידידתה הגדולה של ישראל". היא תמכה בעמדת ישראל בשאלת הגבולות ובנושא הפלסטיני, התנגדה לאש"ף והתנגדה להחלטה 3379 של העצרת הכללית של האו"ם, שקבעה כי "ציונות היא צורה של גזענות ואפליה גזעית".

בשנת 1976 ביקר שר החוץ של ישראל, יגאל אלון, בקוסטה ריקה ונאם בפרלמנט, ולאחר שובו לישראל, אירח בגנוסר את נשיא קוסטה ריקה, דניאל אודובר. בשנת 1983 ביקר שר הביטחון של קוסטה ריקה בישראל.

בשנת 2006, עקב לחץ בינלאומי אשר כלל את העברת החלטה 478 של מועצת הביטחון של האו"ם, העבירה קוסטה ריקה את שגרירותה מירושלים לרמת גן (בכל המסמכים הרשמיים מצוין כי השגרירות נמצאת בתל אביב). בכך, הייתה יחד עם אל סלוודור (שהעבירה את השגרירות שלה מהעיר זמן קצר לפני כן) לאחת משתי המדינות האחרונות שהחזיקו בשגרירותן בישראל בשטחה.

ישנו פטור מהצטיידות באשרת כניסה מראש לישראלים הנכנסים לקוסטה ריקה. רשויות ההגירה מעניקות אשרה ל-90 יום עם הכניסה למדינה, ובכל מקרה הסמכות להענקת אשרה זו נתונה לשיקול דעתן הבלעדי של רשויות אלה.

ביולי 2015 הקימה קוסטה ריקה קרן פרו ישראלית במדינתה, והייתה המדינה ה-33 בעולם לעשות זאת. לאחר ההקמה חתמו 20 חברי פרלמנט קוסטה ריקנים על עצומה הקוראת להנהגת המדינה להכיר ברמת הגולן כשטח ישראלי, ובירושלים כבירת ישראל. עם זאת, העצומה נכשלה וקוסטה ריקה לא שינתה את עמדתה באופן רשמי.[250px|ממוזער|נשיא ישראל [ראובן ריבלין מארח את שר החוץ של קוסטה ריקה מנואל גונסאלס סאנס , 2017]]
 
ב-8 בדצמבר 2025 ישראל וקוסטה ריקה חתמו על הסכם אזור סחר חופשי, שאיפשר ביטול של יותר מ-90% מהמכס על מוצרים המיובאים לישראל מקוסטה ריקה. בין המוצרים הכלולים בהסכם: מוצרי מזון, חומרי גלם וציוד תעשייתי.

## ראו גם
* יהדות קוסטה ריקה

## קישורים חיצוניים

* ביקור שר החוץ של קוסטה ריקה בישראל (1988), בערוץ היוטיב של שירות הסרטים הישראלי

## הערות שוליים

*
יאול אום סון

**יְאוֹל אוֹם סוֹן** (בקוריאנית: **손열음**; נולדה ב־2 במאי 1986) היא פסנתרנית דרום קוריאנית. היא התגלתה לראשונה לקהל הבינלאומי בשנת 2004, כשהופיעה כסולנית עם הפילהרמונית של ניו יורק בניצוחו של לורין מאזל.

## ילדות
סון, ילידת  וונג'ו, דרום קוריאה, קיבלה את שיעור הפסנתר הראשון שלה בגיל שלוש וחצי. הרסיטל הראשון שלה היה בסדרת הקונצרטים קומהו לכישרונות צעירים ביולי 1998. בגיל 12 החלה ללמוד אצל הפסנתרן קים דה-ג'ין. בגיל 16 נכנסה אל האוניברסיטה הלאומית לאמנויות של קוריאה, להמשיך בלימודי הפסנתר. בגיל 18, הקליטה סון את מכלול האטיודים של שופן (אופוס 10 ואופוס 25) לתקליטור בחברת יוניברסל מיוזיק.

## קריירה
סון הופיעה עם תזמורות רכבות מן הגדולות והחשובות בעולם, בהן הפילהרמונית של ניו יורק, סנט מרטין בשדות בלונדון, תזמורת סיאטל, תזמורת תיאטרון מריאינסקי ועוד. בין המנצחים שעמם הופיעה יורי בשמט, ג'יימס קונלון, לורנס פוסטר, ואלרי גרגייב ואחרים. מאז 2006, סון לומדת אצל אריה ורדי בבית הספר הגבוה למוזיקה ותיאטרון בהנובר, גרמניה.

## קריירת כתיבה
מאז מאי 2010, סון כותבת טור חודשי ל"ג'וּנְאַנְג סאנדיי", מהדורת יום ראשון של ג'ונאנג אילְבּוֹ, אחד העיתונים הנקראים ביותר בדרום קוריאה.

## קישורים חיצוניים

* 
 

* 

* 

קטגוריה:דרום קוריאניות שנולדו ב-1986
קטגוריה:פסנתרנים דרום קוריאנים
יחסי ג'יבוטי–ישראל

'''רפובליקת ג'יבוטי''' אינה מקיימת יחסים דיפלומטיים רשמיים עם **[[ישראל|מדינת ישראל]]** בשל היותה חלק מארצות ערב ומהעולם המוסלמי. ג'יבוטי היא גם חברה ב (משנת 1977). עם זאת, בין המדינות מתקיימים יחסים בלתי רשמיים כבר מאז תחילת שנות ה-90.

## היסטוריה
כיום היחסים הבלתי פורמליים בין שתי המדינות טובים, בעיקר בעקבות הגישה של ג'יבוטי לים האדום במפרץ טאג'ורה, וישנה הבנה לא כתובה בעניין עגינת אניות ישראל בנמל זה וטיסות של חברת אל על מעל השטח האווירי של ג'יבוטי. אנשי עסקים ישראלים פועלים בג'יבוטי ומשתלמים ג'יבוטים התקבלו לקורסים שונים בישראל. לעיתים נערכות שיחות בין נציגים ישראלים וג'יבוטים במקומות שונים, ובכללם באתיופיה. גישתם של מנהיגי ג'יבוטי כלפי ישראל אוהדת, ואלה תומכים בתהליך השלום במזרח התיכון.

לדברי מנהיגי ג'יבוטי, הם אינם מכוננים קשרים דיפלומטיים עם ישראל לאור לחציהן של הליגה הערבית ושל ערב הסעודית. ב-1995 נפגש שר החוץ שמעון פרס עם שר החוץ של ג'יבוטי בניו יורק, ארצות הברית. השר הג'יבוטי הכיר תודה לישראל על תרומתה לנפגעי השיטפונות במדינתו, והוסיף שהוא מצפה לכינון יחסים רשמיים בין שתי המדינות שיתחילו בקשרי כלכלה ותעופה.

באוקטובר 2000 נאלץ מטוס נוסעים של חברת אל על שהיה בדרכו אל מומבסה שבקניה, לבצע נחיתת אונס בג'יבוטי עקב תקלה במשאבת הדלק באחד ממנועיו.

מידע מודיעיני שמקורו בג'יבוטי סייע, ב-3 בינואר 2002, ללכידת אניית הנשק קארין איי שהובילה כלי נשק מאיראן ומטענה היה מיועד לחמאס בעזה.

בנובמבר 2020 אישר נשיא ג'יבוטי אסמאעיל עומאר גואלה כי לארצו יחסים בלתי רשמיים עם ישראל. הוא הודה בריאיון כי המגעים מתקיימים בין המדינות מזה 25 שנים, כולל כניסת אנשי עסקים עם דרכון ישראלי. יחד עם זאת שלל את האפשרות להסדרת יחסים עם ישראל, כיוון שלטענתו היא "שוללת את זכויות הפלסטינים" אך טען כי במידה וישראל תבצע "מחוות שלום" לפלסטינים ג'יבוטי תסכים לכונן יחסים עם ישראל.

## לקריאה נוספת
* אריה עודד, **אפריקה וישראל: ייחודיות ותהפוכות ביחסי החוץ של ישראל**, הוצאת ספרים ע"ש י"ל מאגנס, 2010
* 

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
ז'רסון (1997)

**זֶ'רסון סנטוס דה סילבה** (בפורטוגזית: **Gerson Santos da Silva**; נולד ב-20 במאי 1997 בבלפורד רוקסו), הידוע בשמו הפרטי, **ז'רסון** (**Gerson**), הוא כדורגלן ברזילאי המשחק בעמדת הקשר ההתקפי בקרוזיירו ובנבחרת ברזיל.

## קריירה
ז'רסון נולד בבפלורד רוקסו. ב-28 באוגוסט 2014 הוא עלה לקבוצת הבוגרים בפלומיננסה.

ז'רסון ערך את הופעת הבחורה שלו בבוגרים ב-22 בפברואר 2015 כאשר עלה כמחליף בהפסד הביתי לואסקו. את שערו הראשון הוא כבש ב-8 במרץ בניצחון קבוצתו 1–3 על בוטפוגו.

ב-4 בינואר 2016 ז'רסון עבר לקבוצת הכדורגל רומא תמורת 15 מיליון אירו. בנובמבר ערך ז'רסון את הופעת הבכורה שלו ברומא נגד פסקארה.

ביולי 2025 חתם בזניט סנקט פטרבורג מליגת העל הרוסית בכדורגל. בינואר 2026 חזר לברזיל וחתם בקרוזיירו.
## קישורים חיצוניים

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני זניט סנקט פטרבורג
קטגוריה:כדורגלני פלומיננסה
קטגוריה:כדורגלני רומא
קטגוריה:כדורגלני פיורנטינה
קטגוריה:כדורגלני פלמנגו
קטגוריה:כדורגלני אולימפיק מרסיי
קטגוריה:כדורגלני נבחרת ברזיל
קטגוריה:ברזילאים שנולדו ב-1997
ניסאן טאון-פוד

**ניסאן טאון-פוד** (ב-אנגלית: **Nissan Townpod**) היא מכונית חשמלית, אשר נבנתה כ-מכונית קונספט  והוצגה על ידי חברת הרכב היפנית ניסאן (Nissan Motor Company Ltd) בשנת 2010.

דגם ה-"ניסאן טאון-פוד" מוגדר כמכונית מיני.

הדגם הוצג לראשונה בתערוכת הרכב של פריז בשנת 2010.

## "ניסאן טאון-פוד" - עיצוב

עיצוב דגם  ה-"ניסאן טאון-פוד" היה יוצא דופן. להלן מספר מאפיינים:
* הגה - אליפסי
* 2 דלתות הצד האחוריות - נפתחות הפוך לכיוון התנועה ("דלתות התאבדות")
* מאחור - 2 דלתות אשר נפתחות לצדדים
* חלון גג - ממוקם בחלק האחורי של הגג, נפתח לצדדים

## גלריה

קובץ:Nissan Townpod doors 2011 Tokyo Motor Show.jpg | ניסאן טאון-פוד
קובץ:Nissan Townpod rear 2011 Tokyo Motor Show.jpg | ניסאן טאון-פוד
קובץ:Nissan Townpod front 2011 Tokyo Motor Show.jpg | ניסאן טאון-פוד
קובץ:Mondial de l'Automobile 2010, Paris - France (5057712549).jpg | ניסאן טאון-פוד
קובץ:Nissan townpod.jpg | ניסאן טאון-פוד
קובץ:Mondial de l'Automobile 2010, Paris - France (5058336776).jpg | ניסאן טאון-פוד - מבא לפנס הקדמי השמאלי



## ראו גם
* ניסאן סוואי
* ניסאן פיבו

## לקריאה נוספת
*  ניסאן  טאון-פוד (newatlas.com/nissan-townpod)
## קישורים חיצוניים

* ניסאן טאון-פוד (1:40), יו-טיוב
* ניסאן טאון-פוד (0:59), יו-טיוב

## הערות שוליים

קטגוריה:מכוניות קונספט
קטגוריה:מכוניות חשמליות
קטגוריה:מכוניות מיני
קטגוריה:דגמי מכוניות שהושקו ב-2010
טאון-פוד
קטגוריה:כלי רכב יפניים
ניסאן פיבו

**ניסאן פיבו** (ב-אנגלית: **Nissan Pivo**) - היא מכונית חשמלית, בתצורת מכונית מיקרו אשר נבנתה כ-מכונית קונספט והוצגה על ידי חברת הרכב היפנית ניסאן (Nissan Motor Company Ltd) בשנת 2015.

בשנת 2007 הוצג דגם הקונספט "פיבו 2", ובשנת 2011 הוצג דגם הקונספט "פיבו 3".
## "ניסאו פיבו 1"
* דגם ה-"ניסאן פיבו 1" הוצג לראשונה בתערוכת המכוניות ב-טוקיו בשנת 2005
* מכונית מיקרו
* מכונית חשמלית - נטענת על ידי סוללת ליתיום-יון
* 3 מושבים
* תא הנוסעים בנוי על מרכב קבוע. תא הנוסעים מסתובב ב-360° (ראו תמונות מספר 3-4, בסעיף גלריה)
* 4 גלגלים - סימטריים

## ניסאן "פיבו 2"
* דלת כניסה 1 - בקדמת הרכב
* 4 הגלגלים (קדמיים ואחוריים) מסתובבים ב-90° (בעת ובעונה אחת)

## ניסאן "פיבו 3"
* "ניסאן פיבו 3" הוצג לראשונה בתערוכת המכוניות ב-טוקיו בשנת 2011
* 3 מושבים: 1 מושב מקדימה, 2 מושבים מאחור

## גלריה

קובץ:Nissan Pivo 2005 TMS 3.jpg | ניסאן פיבו, שנת 2005
קובץ:NISSAN PIVO rear.jpg | ניסאן פיבו, שנת 2005
קובץ:Nissan Pivo rotating2.jpg | ניסאן פיבו, שנת 2005 (תא הנוסעים מסתובב ב-360°) (תמונה מספר 3)
קובץ:Nissan Pivo rotating1.jpg | ניסאן פיבו, שנת 2005 (תא הנוסעים מסתובב ב-360°) (תמונה מספר 4)
קובץ:SAKURAKO - NISSAN PIVO. (6830048938).jpg | ניסאן פיבו, שנת 2005
קובץ:NISSAN PIVO interior.jpg | ניסאן פיבו, שנת 2005 - מבט לתוך הרכב
קובץ:Nissan Pivo inner.jpg | ניסאן פיבו, שנת 2005 - מבט לתוך הרכב



קובץ:Tokyo Motor Show 2007 - DSC 6794 - Flickr - Nguyen Vu Hung (vuhung).jpg | "ניסאן פיבו 2", שנת 2007
קובץ:NISSAN PIVO 2.jpg | "ניסאן פיבו 2", שנת 2007
קובץ:2007 Nissan Pivo2 01.jpg | "ניסאן פיבו 2", שנת 2007
קובץ:NISSAN "PIVO 2" Top (2145304582).jpg | "ניסאן פיבו 2", שנת 2007



קובץ:Nissan - Pivo3 Concept - Mondial de l'Automobile de Paris 2012 - 303.jpg| "ניסאן פיבו 3", שנת 2011
קובץ:Paris Motor Show 2012 (8065305845).jpg | "ניסאן פיבו 3", שנת 2011
קובץ:Nissan - Pivo3 Concept - Mondial de l'Automobile de Paris 2012 - 301.jpg | "ניסאן פיבו 3", שנת 2011
קובץ:Nissan Pivo 3 back.jpg | "ניסאן פיבו 3", שנת 2011
קובץ:Nissan Pivo 3 Concept (front).JPG | "ניסאן פיבו 3", שנת 2011


## ראו גם
* ניסאן סוואי
* ניסאן טאון-פוד
* סוללת ליתיום-יון
* מכונית מיקרו
* מכונית חשמלית

## קישורים חיצוניים

* ניסאן פיבו 1 (5:11 דקות), יו-טיוב
* ניסאן פיבו 2 (3:32 דקות), יו-טיוב
* ניסאן פיבו 3 (4:11 דקות), יו-טיוב

## הערות שוליים

קטגוריה:מכוניות קונספט
קטגוריה:מכוניות מיקרו
קטגוריה:מכוניות חשמליות
קטגוריה:דגמי מכוניות שהושקו ב-2005
פיבו
קטגוריה:כלי רכב יפניים
דחיסות לקסיקלית

**דחיסות לקסיקלית** (Lexical Density) היא מונח מתחום הבלשנות המתאר את היחס שבין מילות התוכן (שמות ופעלים) לבין מילות התפקוד (כגון מילות יחס) בטקסט נתון.

המונח "דחיסות לקסיקלית" נטבע בשנת 1979 על ידי הבלשן מיכאל האלידיי (Halliday), שמצא כי אחד ההבדלים הבולטים המבחינים בין שפה דבורה לשפה כתובה הוא הדחיסות הלקסיקלית שבהן. חישוב הדחיסות נעשה במילות תבנית (מספר המילים השונות המופיעות בטקסט) ולא בתמניות (מספר המילים המופיעות בטקסט, כולל חזרות), מכיוון שקבוצת מילות התפקוד היא קבוצה קטנה וסגורה, ולכן מספר התבניות שבה קטן יחסית, לעומת קבוצת מילות התוכן, שהיא קבוצה פתוחה ויצרנית. עובדה זו יכולה להשפיע על תוצאות הבדיקה ולהטות את הכף לטובת מילות התוכן.

במחקרים נמצא כי מידת הדחיסות הלקסיקלית גבוהה בהתאם למידת הרשמיות של הטקסט והמשלב שלו. כלומר, השפה הכתובה דחוסה מן הדבורה, והיא מתאפיינת בשיעור גבוה של מילות תוכן לעומת מילות תפקוד. אחד ההסברים לתופעה זו הוא שבשיח הכתוב המבנים התחביריים מורכבים, ארוכים ודחוסים מבחינה רעיונית יותר מאשר בשפה הדבורה, וזאת משום שבניגוד לשיח הדבור, הכותב יוצא מנקודת הנחה שהנמען יכול לחזור ולקרוא בטקסט אם אינו מבין משהו. בניגוד לכך, השפה הדבורה מתאפיינת בהפקה מידית הנעשית באינטראקציה בין הדוברים, ולכן פעמים רבות משתמשים הדוברים במילות תפקוד שונות הקשורות לשמירה על תקשורת רציפה וקשרים בין-אישיים.

## דוגמה
להלן דוגמה להמחשת הבדלים הדחיסות הלקסיקלית בין אופנויות השפה: שני משפטים בעלי תוכן זהה, הראשון מופיע בצורתו הכתובה, ואילו השני "תורגם" למקבילה הדבורה שלו (כלומר, השערה לניסוחו אילו נאמר בעל-פה בזמן שיחה):

## הערות שוליים

קטגוריה:בלשנות
המשרד לפיתוח האזור הארקטי והמזרח הרחוק הרוסי

**המשרד לפיתוח [[האזור הארקטי]] ו[[המזרח הרחוק הרוסי|המזרח הרחוק]] של רוסיה** (ברוסית: **Министерство по развитию Дальнего Востока и Арктики** (בקיצור **Минвостокразвития России**) הוא המשרד הממשלתי הפדרלי ברוסיה המופקד על פיתוח חברתי וסוציאלי של אזורי ארקטיקה והמזרח הרחוק הרוסי, בעוד המשרד לפיתוח כלכלי אחראי לפיתוח הכלכלי באזור.

בניגוד לשאר משרדי הממשלה, מטה המשרד שוכן בחברובסק ולא במוסקבה, אף שישנם סניפים של המשרד במוסקבה ובולדיווסטוק.
## היסטוריה
המשרד הוקם עם כינון ממשלת מדבדב הראשונה במאי 2012 לאחר שעלתה יוזמה לפיה המשרד לפיתוח אזורי של רוסיה יפוצל לשלושה משרדים נפרדים: המשרד לענייני המזרח הרחוק הרוסי, המשרד לפיתוח צפון הקווקז והמשרד לענייני קרים (שפורק לאחר מכן). המשרד חדש נקרא בשם "המשרד לפיתוח המזרח הרחוק".

המשרד מתאם תוכניות ממשלתיות בתחום ההשקעות והפיתוח באזורי המזרח הרחוק הרוסי ומנהל נכסים פדרליים ממשלתיים בשטחים אלה (למעט שמורות טבע ויערות ומבנים בעלי חשיבות אסטרטגית צבאית, כדוגמת קוסמודרום ווסטוצ'ני). המשרד מפעיל סוכנות לתמיכה בעסקים ומשיכת משקיעים זרים לאזור, באמצעות הסוכנות להשקעות זרות במזרח הרחוק.

בפברואר 2019 שונה שמו ל"המשרד לפיתוח ארקטיקה והמזרח הרחוק".
## שר
השר לפיתוח המזרח הרחוק הרוסי הוא מדינאי הממונה לתפקיד על ידי נשיא רוסיה, בהמלצת ראש הממשלה. ממאי 2012 ועד אוגוסט 2013 השר כיהן במקביל גם כנציגו המיוחד של הנשיא במחוז הפדרלי של המזרח הרחוק.

## קישורים חיצוניים
*

## הערות שוליים

מזרח רחוק
המשרד לפיתוח צפון הקווקז (רוסיה)

**המשרד לפיתוח צפון הקווקז של רוסיה** (ברוסית: **Министерство Российской Федерации по делам Северного Кавказа**, בקיצור **Минкавказ России**) היה המשרד הממשלתי הפדרלי ברוסיה המופקד על פיתוח כלכלי, חברתי, תיירותי וסוציאלי של אזור צפון הקווקז ונועד ליישם תוכניות ממשלתיות לפיתוח צפון הקווקז. מטה המשרד היה ממוקם במוסקבה, עם סניפים בסוצ'י ובעיירת הנופש ייסנטוקי.

המשרד נוסד במסגרת ממשלת מדבדב הראשונה ביוזמת דמיטרי מדבדב, במאי 2014 ופורק בינואר 2020 בהחלטת ראש ממשלת רוסיה מיכאיל מישוסטין.
## היסטוריה
המשרד הוקם על פי צו נשיאותי של ולדימיר פוטין מה-12 במאי 2014 לאחר שהמשרד לפיתוח אזורי של רוסיה פוצל למספר משרדים נפרדים כמו המשרד לענייני המזרח הרחוק הרוסי (שהוקם בפועל כבר במאי 2012), המשרד לפיתוח צפון הקווקז והמשרד לענייני קרים (שפורק גם הוא לאחר מכן). ב-21 בינואר 2020 הוחלט לפרק את המשרד.
## שר
* לב קוזנצוב (12 במאי 2014—18 במאי 2018)
* סרגיי צ'בוטארב (18 במאי 2018—20 בינואר 2020)

## קישורים חיצוניים

*

## הערות שוליים

משרד
קטגוריה:משרדי ממשלה היסטוריים ברוסיה
לורנס אודונל

**לורנס פרנסיס אודונל הבן** (בשם מלא באנגלית: **.Lawrence Francis O'Donnell Jr**; נולד ב-7 בנובמבר 1951) הוא עיתונאי ופרשן אמריקאי המנחה את התוכנית "המילה האחרונה" בערוץ MSNBC, המשודרת במהלך ימי העבודה בשבוע. לפני שהחל את הקריירה שלו בעיתונות, שירת אודונל כעוזר פוליטי בכיר לסנאטור הדמוקרטי דניאל פטריק מויניהאן ממדינת ניו יורק והיה ראש צוות הוועידה הכלכלית בסנאט.

## ביוגרפיה
אודונל נולד בבוסטון, מסצ'וסטס, בנם של מנהלת משרד ועורך דין. הוא סיים את לימודיו בתיכון ב-1970, שם היה קפטיין בקבוצת הבייסבול. סיים תואר בכלכלה באוניברסיטת הרווארד ב-1976. בשנים 1977–1988 היה אודונל סופר. בין 1989 לשנת 1995 שימש כעוזר פוליטי לענייני חקיקה לסנאטור הדמוקרטי דניאל פטריק מויניהאן שייצג את מדינת ניו יורק. בתקופה זו היה עוזר בכיר למויניאן וכן כמנהל הצוות בוועידת הסנאט לסביבה ועבודות ציבוריות ובוועידת הכלכלה, שבראשן עמד הסנאטור מויניאן.

בשנים 1999–2006 היה אודונל תסריטאי ומפיק בכיר של התוכנית "הבית הלבן". בשנת 2001 אף זכה בפרס אמי על תפקידו בסדרה. בשנת 2009 הצטרף כפרשן לתוכנית "Morning Joe" בערוץ MSNBC, ולפני שזכה לתוכנית משלו, מילא מקום פעמים רבות כמנחה בתוכניתו של קית אולברמן ב-MSNBC. החל מספטמבר 2010 מנחה תוכנית משלו ששודרה ב-22:00 לפי שעון ניו יורק.

הוא נישא לשחקנית קתרין הרולד ב-1994 והתגרש ממנה ב-2013. לזוג בת אחת.

## קישורים חיצוניים

* "המילה האחרונה" בערוץ MSNBC

קטגוריה:אמריקאים ילידי מסצ'וסטס
קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:אמריקאים ממוצא אירי
קטגוריה:בוסטון: אישים
קטגוריה:סגל MSNBC
קטגוריה:בוגרי אוניברסיטת הרווארד
קטגוריה:אמריקאים שנולדו ב-1951
פייטה, פייר פאולו פאזוליני

"**פייטה, פייר פאולו פאזוליני**" או "**מטרה, לפייר פאולו פאזוליני**" (1979) הוא הדפס מאת האמן הישראלי יגאל תומרקין.

## תיאור
הדפס "פייטה, פייר פאולו פאזוליני" נוצר על ידי יגאל תומרקין בשנת 1979. ההדפס שייך לסדרת הדפסים שעסקה במסעותיו של האמן במדינות שונות. הדפס זה מבוסס על צילומים שצילם האמן במטרה שבאיטליה. הבחירה במקום קשורה לבמאי הקולנוע פייר פאולו פאזוליני שצילם באזור העיר את סרטו "הבשורה על פי מתי" (1964). תומרקין אף הקדיש לפאוזוליני הדפס נוסף (T.883) בשנה זו. השם "פייטה" מרמז אף הוא על סרטו של פאזוליני. 

חלקה המרכזי של העבודה מתאר את נוף העיר מטרה. תומרקין הוסיף פלטות המתארות כבש האוחז בצלב, כסמל ל"שה האלוהים" (Agnus Dei), וכן דמות אנושית בתנוחת הסבה העשויה לסמל את דמותו של ישו. העבודה הודפסה בסדנת ההדפס ירושלים על ידי בטי אדלשטיין, תוך שימוש בשש פלטות וחתוכות, שנוצרו בטכניקה של תצריב צילומי ותחריט יבש והודפסו בשני צבעים. אופן החיתוך של הפלטות יצר בפלטות חללים נגטיבים, שהבולט בהם הוא צורת הצלב הלבן במרכז העבודה. על שתי פיסות נוספות של אותה פלטת הדפס כתב האמן את השמות "פייר פאולו פאזוליני" ו"מטרה" בלועזית.

קטגוריה:יגאל תומרקין: הדפסים
קטגוריה:הדפסים
קטגוריה:הדפס ישראלי
קטגוריה:סדנת ההדפס ירושלים
קטגוריה:תצריבים
קטגוריה:יצירות משנת 1979
אופטימיזציה הרמונית

**אופטימיזציה הרמונית** (מִטּוּב תֹּאַם) - היא תת-תחום של אופטימיזציה מתמטית המנצלת את המחזוריות החבויה במבני נתונים ובגרפים תחת אילוצים נתונים. מטרתה לפרק כל תמורה יחידה למחזורים זרים על מנת לתאר את מרחב הפתרונות. מטבע הדברים, אופטימזציה הרמונית נוחה לשימוש בבעיות בהן יש למזער פונקציות מטרה מרוכבת, שכן בבעיות מחזוריות ישנה חשיבות רבה לפאזה.

אם T היא העתקה ליניארית שמיוצגת על ידי מטריצה A לפי בסיס סדור B של התחום של T, אז \mbox{Null}(A) הוא מרחב וקטורי הקואורדינטות של הגרעין \mbox{Ker}(T) לפי B, ושני המרחבים איזומרפיים.

אופטימיזציה הרמונית מנצלת את מרחב \mbox{Null}(A) למזעור פונקציית המטרה.

אלגוריתמי האופטימיזציה ההרמונית נפוצים בשלב העיבוד המקדים של הנתונים בתחומי הלמידה החישובית והבינה המלאכותית, תחומים שהפכו לפופולריים בשנים האחרונות.
שימוש באלגוריתמים מסוג זה נמצא יעיל כאשר קיימת התאמה לאופי הקלט הגולמי ואלגוריתם הלמידה.

אחד השימושים הנפוצים של אלגוריתמי האופטימיזציה ההרמונית הוא פירוק מסד הנתונים לאופנים עצמיים ראשונים (המכילים את המידע הגלום במסד הנתונים) ואופנים עצמיים משניים (רעש), באמצעות אלגוריתמים המשמשים לחיפוש בגרף - כגון DFS. את הרעש ניתן לסנן באמצעות טכניקות פשוטות לסינון רעשים. מלבד הכנת מסד הנתונים לפני תהליך הלמידה, אלגוריתמי אופטימיזציה הרמונית משמשים אף כטכניקה להורדת מימד, בשל יכולתם להטיל את מסד הנתונים על גבי מספר קטן של רכיבים.

## הערות שוליים

קטגוריה:אופטימיזציה מתמטית
אוסטין קימברלי

**אוסטין קימברלי** (ב-אנגלית: **Austin Kimberley**) היא מכונית משפחתית, גדולה, 4 דלתות, אשר יוצרה על ידי חברת המכוניות האוסטרלית "British Motor Corporation (Australia)" בין השנים 1970–1972.

## אוסטין קימברלי
דגם ה-"אוסטין קימברלי" התבסס על דגם ה- "אוסטין 1800" (דגם קוד: BMC ADO17) שיוצר ב-בריטניה בין השנים 1964–1975 על ידי קונצרן הרכב "The British Motor Corporation Limited (BMC)".

בנוסף להרכבתו באוסטרליה, דגם ה-"אוסטין קימברלי" הורכב ב-ניו זילנד.

מחירו של "אוסטין קימברלי" בהשקה, בשנת 1970, ב-ניו זילנד עמד על 2,888 דולר (דגם תמסורת ידנית), ו-3,148 דולר (דגם תמסורת אוטומטית).

תאוצת דגם "אוסטין קימברלי" בין 0-100 קמ"ש היא 12,9 שניות (לדגם תמסורת ידנית).

תאוצת דגם "אוסטין קימברלי" בין 0-100 קמ"ש היא 15,5 שניות (לדגם תמסורת אוטומטית).
### Austin Tasman
במקביל ליצור דגם ה-"אוסטין קימברלי" באוסטרליה ובניו זילנד, יוצר דגם כמעט זהה ל-"אוסטין קימברלי", באוסטרליה ובניו זילנד. 

הדגם היה קרוי "Austin Tasman"  (יוצר על ידי חברת המכוניות הבריטית "מוריס" (Morris Motors), חברת בת של "British Motor Corporation"). 

מנוע דגם ה-"Austin Tasman", מנוע 6 צילינדרים, 2,224 סמ"ק, הפיק 102 כ"ס, (מאייד אחיד).

## תמונות

קובץ:1972 Austin Kimberley Saloon (16442930807).jpg |  אוסטין קימברלי, שנת 1972
קובץ:1971 Austin Kimberley.jpg |  אוסטין קימברלי, שנת 1971
קובץ:Austin X6 Kimberley c.73 (Australia) (16569228488).jpg   |  אוסטין קימברלי, שנת 1972
קובץ:1972 Austin Kimberley (8667171931).jpg |  אוסטין קימברלי, שנת 1972
קובץ:Austin Kimberley MkII (21213210163).jpg |  אוסטין קימברלי
קובץ:1972 Australian Austin Kimberly Mk II - interior.jpg | אוסטין קימברלי - מבט לתא הנהג
קובץ:1972-1973 Austin X6 Kimberley (Mark II) sedan (2015-07-03).jpg |  אוסטין קימברלי
קובץ: Austin Kimberley Mk II (15905148850).jpg | אוסטין קימברלי 
קובץ:Austin Kimberley Mk II (15472707343).jpg | אוסטין קימברלי - מבט למנוע


## ראו גם
* אוסטין A30
* אוסטין מקסי

## קישורים חיצוניים

* אוסטין קימברלי (0:24), יו-טיוב
* אוסטין קימברלי (0:37), יו-טיוב

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1970
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
קימברלי
פאראפרזות על הפוליהדרון

"**פאראפרזות על הפוליהדרון**" (1972) היא שמה של סדרת הדפסים מאת האמן הישראלי יגאל תומרקין.

## תיאור
סדרת ההדפסים "פאראפרזות על הפוליהדרון", המכילה שבעה הדפסים, הודפסה בטכניקה של דפוס רשת ב"הראל מדפיסים ומוציאים לאור". מעותקים אלו יצר תמרקין גם אלבום במהדורה של 50 עותקים, להם צורף דף פתיחה.

המוטיב המרכזי בסדרה - הפאון - היווה מוטיב שכיח ביצירתו הפיסולית של תומרקין בשנים אלו. הוא מופיע בעבודות כגון סדרת פסלי "מלנכוליה", המתייחסת אל התחריט "מלנכוליה" מאת אלברכט דירר, שקטע ממנו אף מצוטט באחד ההדפסים. בפרשנותו למבנה הגאומטי, תומרקין נע בין ביטוי לתרבות, השכלה וסדר, לבין אקספרסיביות. מלבד תחריט זו מצטט תומרקין גם פרט מרישום פרספקטיבי של גביע (1450) מאת פאולו אוצ'לו, את דיוקן המתמטיקאי לוקה פאצ'ולי (1495), המיוחס ליאקופו דה-ברברי (Jacopo de' Barbari), וכן את דיוקנו של המתמטיקאי ניקולס קראצר (Nikolaus Kratzer) (1528), מאת האנס הולביין הבן.

קטגוריה:יגאל תומרקין: הדפסים
קטגוריה:הדפסים
קטגוריה:הדפס ישראלי
קטגוריה:הדפסי רשת
קטגוריה:יצירות משנת 1972
קטגוריה:מתמטיקה בתרבות
קטגוריה:מוזיאון תל אביב לאמנות: הדפסים
יוסי

**יוסי** הוא שם חיבה או קיצור הנגזר מהשם . יש להבחין בין הצורה **יוסֵי** שהייתה נפוצה בספרות חז"ל, לבין הצורה **יוסִי** הנפוצה כיום.

קטגוריה:שמות פרטיים עבריים
קטגוריה:שמות חיבה ישראליים
הגיס הצפוני

**[[גיס]] 479** (**הגיס הצפוני**) הוא יחידה בדרג המבצעי של צה"ל. בראש הגיס עומד קצין בדרגת אלוף.

## היסטוריה
לאחר מלחמת יום הכיפורים, בה הופעלו במבצעים גדולים דוגמת קרבות הבלימה, מתקפת הנגד של 8 באוקטובר ומבצע אבירי לב כוחות בהיקף על־אוגדתי, עלה הצורך ליצור מפקדת שדה למבצעים מעין אלו. בנובמבר 1974 הוקמו שתי גייסות, גיס 441 וגיס 446, ומעט לאחר מכן הוחלט על הקמת גיס 479 על בסיס המפקדה הסדירה של מפקדת גייסות השריון, שב־1983 הפכה למפקדת חילות השדה. במרץ 1975 נערך תרגיל ההקמה הגיסי, בליווי גיס 441.

במלחמת לבנון הראשונה פיקד על הגיס משה בר כוכבא. במהלך המלחמה הופקד הגיס על הגנת רמת הגולן והוכפפו לו אוגדה 49 ואוגדה 131.

במרץ 1991 התמנה למפקד מפח"ש עמנואל סקל, ששימש כבר כמפקד גיס 441. בעקבות כך מונה עוזר ראש אג"ם אלוף נחמיה תמרי למפקד גיס 479.

בשנת 2006 פורק הגיס לאחר שהרמטכ"ל דני חלוץ לא ראה בו צורך. בעקבות מלחמת לבנון השנייה הוקם הגיס מחדש בפיקוד ישי בר. במהלך פעילותו הפך הגיס מגיס מטכ"לי לגיס המיועד לפעול בפיקוד הצפון.

בספטמבר 2017 ערך צה"ל תרגיל כללי של הגיס הצפוני במטרה להתכונן למלחמה רב-זירתית שתכלול את חזבאללה, לבנון וסוריה. התרגיל נקרא "אור הדגן" על שם האלוף מאיר דגן. תרגיל זה הוא הגדול ביותר שערך צה"ל מאז 1998.

## מפקדים

## לקריאה נוספת
* תא"ל (מיל') ד"ר דני אשר, גייס מרכז 479, פרקים במורשת הגיס עם פירוקו, 1974 - 2006

## קישורים חיצוניים

## הערות שוליים

קטגוריה:גייסות
קטגוריה:יחידות צה"ל
קטגוריה:פיקוד הצפון
אוסטין צ'אמפ

**אוסטין צ'אמפ** (באנגלית: **Austin Champ**) הוא רכב שטח עם 4 מקומות, בעל הנעה כפולה 4X4, מתוצרת יצרנית הרכב הבריטית "Austin Motor Company" אשר יוצר בין השנים 1951–1956.

רוב יצור ה"אוסטין צ'אמפ" בגרסה הצבאית, היה עבור הצבא הבריטי.

קוד הדגם של משרד ההגנה הבריטי לדגמי "אוסטין צ'אמפ" הוא "75 BE 70".

יוצרו 11,732 יחידות בין ספטמבר 1951 ומאי 1956.

## גרסאות דגמי "אוסטין צ'אמפ"
* גרסה צבאית
* גרסה אזרחית

### גרסה צבאית
* 4 מושבים
* דגם פתוח
* דגם סגור (גג ברזנט)
* תכולה: נהג + 3 נוסעים או נהג + 250 ק"ג מטען
* יכולת גרירה: 250 ק"ג (כולל פגזי ארטילריה)

### אוסטין צ'אמפ - גרסה אזרחית
* הגרסה האזרחית הייתה קרויה "model WN3"
* יצוא חלק ניכר מדגמי הגרסה האזרחית לאוסטרליה
* מנוע 4 צילינדר 2,660 סמ"ק (מנוע "Austin's 2660 cc A90")
* מחיר היחידה בנובמבר 1952 - 750 לירות שטרלינג
* מחיר היחידה בנובמבר 1954 - 1,000 לירות שטרלינג
* דגמי "אוסטין צ'אמפ" אשר היו בשירות מכבי אש בלונדון ("Fire Armour Ltd of London"), צוידו במכל מים של 60 גלון (227.12 ליטר)

## תמונות

קובץ:Austin Champ, licence registration 'NUJ 452G' pic1.JPG
קובץ:Austin Champ pic2.JPG
קובץ:Austin Champ and a Saladin.jpg
קובץ:Austin Champ, licence registration '38 BE 44' pic2.JPG
קובץ:1953 Austin Champ 4X4 (8668283796).jpg | 1953
קובץ:Austin Champ, german licence registration 'EN KL 616H' pic2.JPG | מבט לתא הנהג ולוח מחוונים
קובץ:Austin Champ (7717856742).jpg 
קובץ:1958 Austin Champ pic3.JPG
קובץ:1955 Austin Champ - British Army (5636617525).jpg |1955
קובץ:B40 engine, manifold side, Austin Champ, Abergavenny steam rally, 2015.jpg| מנוע
קובץ:Austin Champ fire engine (10962682376).jpg | בשירות מכבי אש
קובץ: Austin Champ at linlithgow open day - panoramio.jpg
קובץ:1960 Austin Champ (8951413547).jpg


## ראו גם
* אוסטין ג'יפסי
* אוסטין K5
* אוסטין K2/Y

## לקריאה נוספת
* מועדון אוסטין צ'אמפ, austinchampownersclub.com
*  אוסטין צ'אמפ, classics.honestjohn.co.uk

## קישורים חיצוניים

## הערות שוליים

קטגוריה:רכבי שטח קטנים
קטגוריה:דגמי מכוניות שהושקו ב-1951
קטגוריה:מכוניות בריטיות
צ'אמפ
קטגוריה:כלי רכב צבאיים
לורי קשת

ממוזער|לורי קשת שצולם בקווינסלד
**לורי קשת** (שם מדעי: *Trichoglossus moluccanus*) הוא תוכי ממשפחת הדרראים משבט הלוריים. מקורו של לורי הקשת הוא באוסטרליה, ביערות הגשם לאורך החוף המזרחי, מצפון קווינסלנד עד לאוסטרליה הדרומית. שמו באנגלית מבטא את הצבעוניות שלו (Rainbow Lorikeet). לורי קשת הוא תוכי חברתי החי בלהקות. הפרטים בלהקה משתפים פעולה לצורך מציאת מזון, בניית קנים והגנה.

## תיאור
תוחלת חייו של הלורי בטבע היא כ-20 שנה אך, בשבי קצת פחות. משקלו של לורי הקשת נע בין 80–160 גרם, ואורכו בין 25–30 סנטימטרים.

לורי קשת מתאפיין בארבעה צבעים בוהקים: ראשו ובטנו התחתונה בצבע כחול, חזהו ומקורו אדומים וצווארו צהוב-ירקרק בהיר. בחיבור עם החלק האחורי (גב, כנפיים וזנב) הופך לירוק, המשתלב עם כתמים צהובים לכיוון הבטן התחתונה והזנב.

הזוויגים דומים אך בדרך כלל ניתן להבחין בין הזכר, שצבעיו בוהקים, לבין הנקבה, שצבעיה דהויים במקצת, יחסית לזכר.

## תזונה
בשונה משאר סוגי התוכים, הלורי אלרגי לגרעינים ואכילה שלהם עלולה לקצר את חייו לכן בטבע הלורי ניזון מנקטר פירות, חרקים אקליפטוס, מברשת בקבוק, גרווילאה (סוג של עץ)
כמו כן ניזונים גם מפרחים, ניצנים ופירות.
בשבי הלורי קשת מואכל בדייסה שמיועדת לו, כופתיות (שאינן מומלצות להם מבחינה בריאותית) וכתוסף מקבלים גם פירות כמו: תפוחים, אגסים, ענבים, פירות הדר.

## רבייה
הלורי מגיע לבגרות מינית בממוצע בגיל שנה וחצי.

עונת הקינון והרבייה מתחילה בחודש מרץ ושיאה בחודש אפריל. הנקבה מטילה בין 2–3 ביצים והדגירה עליהן נמשכת כ-25 ימים. חודש לאחר הבקיעה הגוזלים מסיימים להצמיח את נוצותיהם. לצעירים נוצות שחורות ורק לאחר 12 שבועות יצמיחו את נוצותיהם הצבעוניות.

## קישורים חיצוניים

* http://www.haifazoo.co.il/בעלי_חיים_בגן/220/לורי_קשת מידע על לורי קשת מאתר גן החיות הלימודי חיפה]
## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:לוריים
קטגוריה:אוסטרליה: עופות
גלעם

**גָלְעָם בע"מ** היא חברה המייצרת סוכרים ועמילנים לתעשיית המזון. בעבר הייתה החברה בבעלותו של קיבוץ מענית.

## היסטוריה
מפעל גלעם נרשם כחברה על ידי תנועת הקיבוץ הארצי בשנת 1940 לשם עיבוד תוצרת חקלאית וכדי לספק פרנסה לקיבוצים שהוקמו באזור. הוא החל להיבנות בשנת 1942 עם הקמתו של קיבוץ מענית. מוצרי הראשונים היו שקי עמילן וחבילות גלוקוזה. ב-1962 פשט המפעל את הרגל ונסגר לזמן קצר.

ב-1970 מכר "הקיבוץ הארצי" את המפעל לקיבוץ מענית, והציב תנאי שרק חברי הקיבוץ החברים במפ"ם יהיו רשאים לעבוד במפעל.

המפעל התאושש בהמשך והגיע לרווחיות. בשנת 2008 הגיעו מכירותיו לסך של 483 מיליון שקל והרווח הנקי שלה עמד על 17 מיליון שקלים. ב-2015 עמדו מכירותיה על כ-450 מיליון שקלים והיא מציגה רווחיות.

בשנת 2010 רכשה קרן ההשקעות בראשית 30% מן החברה.

משנת 2001 הקיבוץ מחזיק באמצעות חברת גלעם במניות חברת "אנזומוטק" המפתחת תוספי מזון, והונפקה בנאסד"ק. בעת הנפקתה החזיקה החברה ב-40% מן החברה. ב-2014 מכר הקיבוץ חלק ממניות החברה תמורת 160 מיליון שקלים, והגיע ל-22% החזקה בחברה.

בשנת 2005 הקימה גלעם את חברת "דָּגַל" בו היא שותפה עם חברת א. דוידס. דגל עוסקת ביבוא, שיווק מכירה והפצה של חומרי גלם המיועדים לתעשיית המזון.

ב-2016 רכשה קרן פימי תמורת 290 מיליון שקלים את כל הבעלות על החברה מידי קיבוץ מענית ומידי קרן בראשית. בעת המכירה הועסקו במפעל 8 עובדים בלבד בני הקיבוץ מתוך 210 העובדים בישראל. העסקה לא כללה את החזקות גלעם בחברת אנזימוטק.

רוב מוצריה של החברה כיום משמשים לייצוא. בבעלותה גם שני מפעלים מחוץ למפעל במענית: מפעל בעיר בוטרופ בגרמניה בשם eurosweet בו מחזיקה החברה בשותפות עם שותף מקומי, המייצר תערובות המתקה נוזליות לשוק המזון באירופה, ומפעל בספרד.

לחברה שותפות בחברת "נוטריגל" שעוסקת בייצור מוצרים טבעיים, המיוצרים בתהליך עיבוד טבעי של פולי סויה.

גלעם מייצרת כיום מוצרי פרוקטוז, גלוקוזה ועמילנים לתעשיית המזון. בנוסף מייצר המפעל עמילנים לתעשיית שונות כגון תעשיית הנייר, הטקסטיל, הדבק והבניין. כמו כן תוצרי הלוואי הנותרים בעת ייצור מוצרי החברה נמכרים כמזון לבעלי חיים. החברה מייצרת ומשווקת מוצרים מוגמרים כקמח, אבקת אפייה, סירופים ועוד.

## קישורים חיצוניים
* 
* בתעשייה ובאקדמיה באתר קיבוץ מענית, 2010
* 

## הערות שוליים

קטגוריה:חברות מזון ישראליות
קטגוריה:התעשייה הקיבוצית
קטגוריה:ישראל: חברות שהוקמו ב-1940
יורי ברונפנברנר

ממוזער|שמאל|250px|תאוריית המערכות האקולוגיות
**יורי בּרוֹנפֶנבּרֶנֶר** (באנגלית: **Urie Bronfenbrenner**; 29 באפריל 1917 – 25 בספטמבר 2005) היה פסיכולוג התפתחותי יהודי-אמריקאי יליד רוסיה, הידוע כמפתח תאוריית המערכות האקולוגיות של התפתחות הילד. המחקר והתאוריה של ברונפנברנר הובילו לשינוי פרספקטיבה בתחום הפסיכולוגיה ההתפתחותית, בהפנותם את תשומת הלב להשפעה הרבה שיש לסביבה ולחברה על התפתחות הילד.

## חייו
יורי ברונפנברנר נולד בשנת 1917 במוסקבה למשפחה יהודית. כשהיה בן שש היגרה משפחתו לארצות הברית, אל פיטסבורג, פנסילבניה. כשנה לאחר מכן, עברו לאזור הכפרי של מדינת ניו יורק. אביו עבד כנוירופתולוג בבית חולים לנכים התפתחותיים במחוז רוקלנד.

ברונפנברנר קיבל תואר בפסיכולוגיה ומוזיקה מאוניברסיטת קורנל באית'קה, ניו יורק, בשנת 1938. בשנת 1940 קיבל תואר שני בחינוך מהרווארד, ובשנת 1942 קיבל תואר דוקטור בפסיכולוגיה התפתחותית מאוניברסיטת מישיגן.

בשנת 1979 פיתח את התאוריה של מערכות אקולוגיות. על פי התאוריה, יש לבחון את התפתחות הילד בהקשר של הסביבה בה הוא מתפתח מנקודת מבט רחבה, המתחשבת בהשפעה ההדדית של כלל ההקשרים על הילד. מודל התאוריה מומחש גרפית באמצעות חמישה מעגלי הקשרים, המקיימים יחסי גומלין זה עם זה. 
ברונפנברנר פרסם למעלה מ-300 מחקרים ו-14 ספרים,
הוא מת בביתו באיתקה, ניו יורק, ב-25 בספטמבר 2005, בגיל 88, בשל סיבוך של סוכרת.

## ראו גם
* הגישה האקולוגית בעבודה סוציאלית
* לב ויגוצקי
* תורשה, סביבה והתפתחות האדם

## לקריאה נוספת
* **לא נולדים אלימים** - החיים הרגשיים והחברתיים של ילדים קטנים, מרים רוזנטל, ליהי גת וחנה צור, הקיבוץ המאוחד, 2008, עמוד 81, **מעגלי השפעה משולבים - המודל האקולוגי להתפתחות**
* **התפתחות הילד** - טבעה ומהלכה, אלן סרוף, רוברט קופר וגאני דהארט, האוניברסיטה הפתוחה, 2004, פרק 2

## קישורים חיצוניים
* יורי ברונפנברנר, האקולוגיה של התפתחות האדם, אוניברסיטת הרווארד, 1979
* יורי ברונפנברנר, מודלים אקולוגיים של התפתחות אנושית, 1997, באתר "שפ"ינט"
* 

קטגוריה:פסיכולוגים יהודים אמריקאים
קטגוריה:פסיכולוגים התפתחותיים
קטגוריה:בוגרי אוניברסיטת קורנל
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת מישיגן
קטגוריה:יהודים שהיגרו מברית המועצות לארצות הברית
קטגוריה:אמריקאים שנולדו ב-1917
קטגוריה:אמריקאים שנפטרו ב-2005
אבן זהר

**אבו מרואן עבד אל מלכ אבן אבי אלעלא אבן זהר** (או בקיצור **אבן זהר** - **ابن زهر**; 1094 – 1162), הידוע בעולם המערבי בשם הלטיני **Avenzoar**, לפי הגייתו בלשון המסתערבית ("**מוזארבית**"), היה רופא ומשורר בספרד, יליד סביליה, בן למשפחה של שישה דורות של רופאים. הוא היה בן זמנו של אבן רושד ומקורב אליו, ונחשב למקור סמכות חשוב ביותר במשך מאות אחדות של שנים. הרמב"ם הרבה להסתמך עליו בעיסוקו הרפואי. פייטרו ד'אבנו, רופא איטלקי מהמאה ה-13 הושפע רבות מהעבודות של אבן זהר.

## חיבוריו החשובים
ספרו החשוב ביותר של אבן זהר, שנכתב לבקשת אבן רשד בשנת 1146, "כתאב אל-תיסיר" (كتاب التيسير في المداوات والتدبير - "ספר הסבר הדברים ברפואה ובתזונה"), תורגם ללטינית ולעברית, ספר זה היה במחזור הפרסום והקריאה בלטינית עד סוף המאה ה-16 (בדפוס ונציה). הספר עוסק בריפוי באמצעות תזונה נכונה.

## לקריאה נוספת

* 
*


## קישורים חיצוניים

* 
* 

2017 11
קטגוריה:מדענים מוסלמים
קטגוריה:רופאים ספרדים
קטגוריה:רופאים מהמאה ה-12
קטגוריה:משוררים ספרדים
קטגוריה:רופאים מהמאה ה-11
קטגוריה:ילידי 1091
קטגוריה:נפטרים ב-1162
טויוטה קיקאי

**טויוטה קיקאי** (באנגלית: **TOYOTA KIKAI**) היא מכונית קונספט, בתצורת מכונית מיני קופה, 3 מושבים, בעלת הנעה היברידית.

את דגם ה-"טויוטה קיקאי" הציגה חברת המכוניות היפנית טויוטה בתצוגת המכוניות בטוקיו בשנת 2015.

## טויוטה קיקאי

* 3 מושבים קדמיים
* 2 דלתות צד
* מושב הנהג - מושב אמצעי בין 2 מושבי הצד (כולל מערכת ההיגוי)
* 4 גלגלים (קדמיים ואחוריים) סימטרים
* מנוע אחורי
* שני סוגי מנועים, מנוע בעירה פנימית עם מנוע חשמלי
* חלקים חשופים - מנוע אחורי, וחלקים קדמים של הרכב

## ראו גם
* הנעה היברידית
* טויוטה סאי

## לקריאה נוספת
* טויוטה קיקאי (newsroom.toyota)
* טויוטה קיקאי (core77.com/posts/41955/Toyotas)

## קישורים חיצוניים

* טויוטה קיקאי (2:56 דקות), יו-טיוב
* טויוטה קיקאי (1:47 דקות), יו-טיוב
* טויוטה קיקאי (3:08 דקות), יו-טיוב

## הערות שוליים

קטגוריה:מכוניות קונספט
קטגוריה:מכוניות מיני
קטגוריה:מכוניות מנוע אחורי
קטגוריה:דגמי מכוניות שהושקו ב-2015
קיקאי
קטגוריה:מכוניות היברידיות
קטגוריה:כלי רכב יפניים
גביע הפדרציה 2006

**[[גביע הפדרציה]] 2006** הייתה התחרות ה-44 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו באפריל 2006 ומשחק הגמר הסתיים ב-17 בספטמבר 2006.

נבחרת איטליה ניצחה במשחק הגמר את נבחרת בלגיה וזכתה בגביע בפעם הראשונה בתולדות הנבחרת.

## מתכונת התחרות
מתכונת התחרות הייתה זהה למתכונת שהייתה בסוף שנות ה-90.

כל המפגשים כללו 5 משחקים.

בית עולמי א' כלל 8 קבוצות ובית עולמי ב' כלל 8 קבוצות.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2006.

## מהלך התחרות

### משחק הגמר

### העברות לקראת שנת 2007
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':
*  ו נותרו בבית עולמי א'
*  ו המשיכו לשחק בבית עולמי ב'
*  ו עלתה לבית עולמי א'
*  ו ירדה לבית עולמי ב'

## ישראל בתחרות
בנבחרת  השתתפו אנה סמשנובה, ציפי אובזילר ושחר פאר. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בבולגריה באפריל 2006. הנבחרת שיחקה בבית ד' וסיימה אותו במקום הראשון. כתוצאה מכך הנבחרת המשיכה ושיחקה נגד . היא ניצחה 2:1 והתקדמה לפלייאוף עליה לבית עולמי ב'.  לא התייצבה למשחק ונבחרת ישראל עלתה לבית עולמי ב'.

## קישורים חיצוניים
* נתוני משחק הגמר

קטגוריה:תחרויות טניס ב-2006
קטגוריה:גביע הפדרציה
קטגוריה:תחרויות גביע הפדרציה בבלגיה
קטגוריה:תחרויות גביע הפדרציה בצרפת
קטגוריה:תחרויות גביע הפדרציה בגרמניה
קטגוריה:תחרויות גביע הפדרציה בספרד
טאקומה אסאנו

**טאקומה אסאנו** (ביפנית: **浅野拓磨**; נולד ב-10 בנובמבר 1994) הוא כדורגלן יפני המשחק בעמדות החלוץ והקיצוני במיורקה מהלה ליגה הספרדית ובנבחרת יפן.

## קריירת מועדונים
לאחר שהצטיין בליגת התיכונים היפנית במדי "התיכון הטגני יוקאצ'י", ב-18 בינואר 2013 אסאנו הצטרף לסאנפרצ'ה הירושימה מליגת העל היפנית. בעונת  רשם רק הופעה אחת בליגה, בעונת  רשם 11 הופעות בליגה.

בעונת  הצליח להפוך לשחקן מפתח בהרכב הקבוצה ורשם 34 הופעות וכבש תשעה שערים ונבחר לרוקי השנה בליגה היפנית. בנוסף, זכה עם הקבוצה באליפות יפן.

ב-3 ביולי 2016 אסאנו חתם בארסנל מהפרמייר ליג, אך אסאנו לא קיבל היתר עבודה.

ב-26 באוגוסט 2016 הושאל לשטוטגרט מהבונדסליגה השנייה עם אופציה לשנה נוספת. בסיום העונה העפילה שטוטגרט לבונדסליגה והאופציה לעונה נוספת במועדון, מומשה. ב-23 במאי 2018 אסאנו חתם בהנובר 96. אסאנו נשר עם הנובר בתום עונת 2018/19 לבונדסליגה השנייה, ועזב את המועדון.

בקיץ 2019 חתם אסאנו בפרטיזן בלגרד. אסאנו שיחק בפרטיזן במשך שתי עונות, והיה שחקן הרכב קבוע. בשתי העונות הקבוצה סיימה במקום השני, כאשר בעונת 2020/21 אסאנו אף רשם עונה אישית מצוינת כשהבקיע 18 שערי ליגה וסיים כסגן מלך השערים.

בקיץ 2021 חתם אסאנו בבוכום מהבונדסליגה, בשורותיה שיחק שלוש עונות, בהן היה שחקן הרכב קבוע, אך הקבוצה הייתה קבוצת תחתית. אסאנו הבקיע במצטבר 12 שערי ליגה בשלוש עונותיו בבוכום.

בקיץ 2024 עזב אסאנו את בוכום וחתם לשנתיים במיורקה מהלה ליגה הספרדית.

## קריירה בינלאומית
ב-2 באוגוסט 2015 אסאנו ערך את הופעת הבכורה שלו בנבחרת יפן בהפסד 1–2 ל במסגרת גביע מזרח אסיה. ב-3 ביוני 2016 אסאנו הבקיע את שער הבכורה שלו בנבחרת בניצחון 2–7 נגד  במסגרת גביע קירין.

אסאנו השתתף עם הנבחרת באולימפיאדת ריו דה ז'ניירו (2016), בו הודחה יפן כבר בשלב הבתים.

נכלל בסגל נבחרת יפן לטורניר מונדיאל 2022. בטורניר זה אסאנו הבקיע שער ניצחון בשלב הבתים מול גרמניה, שבדיעבד גרם להדחתה המפתיעה של גרמניה כבר בשלב הבתים. אסאנו ויפן הודחו במונדיאל זה בשמינית הגמר מול קרואטיה לאחר בעיטות הכרעה, כשאסאנו היה היפני היחיד שהבקיע את הבעיטה שלו.

נכלל בסגל נבחרת יפן לטורניר גביע אסיה 2023. אסאנו ויפן הודחו בטורניר זה ברבע הגמר מול איראן.

## תארים
; סנדרס הירושימה
*ליגת העל היפנית: , 
*הסופר קאפ היפני: , , 

; שטוטגרט
*הבונדסליגה השנייה: 

; נבחרת יפן
*גביע אסיה בכדורגל עד גיל 23: 

; אישיים
*רוקי העונה בליגת העל היפנית: 

## קישורים חיצוניים

## הערות שוליים

קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני סאנפרצ'ה הירושימה
קטגוריה:כדורגלני ארסנל
קטגוריה:כדורגלני שטוטגרט
קטגוריה:כדורגלני הנובר 96
קטגוריה:כדורגלני פרטיזן בלגרד
קטגוריה:כדורגלני בוכום
קטגוריה:כדורגלני מיורקה
קטגוריה:כדורגלני נבחרת יפן
קטגוריה:כדורגלנים יפנים באולימפיאדת ריו דה ז'ניירו (2016)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים באנגליה
קטגוריה:ספורטאים זרים בסרביה
קטגוריה:יפנים שנולדו ב-1994
גביע הפדרציה 2007

**[[גביע הפדרציה]] 2007** הייתה התחרות ה-45 לנבחרות טניס נשים. היא אורגנה על ידי פדרציית הטניס הבינלאומית.

תחרויות אזוריות החלו באפריל 2007 ומשחק הגמר הסתיים ב-16 בספטמבר 2007.

נבחרת רוסיה ניצחה במשחק הגמר את נבחרת איטליה וזכתה בגביע בפעם השלישית בתולדות הנבחרת. הייתה זו זכייתה השלישית בתקופה של ארבע שנים.

## מתכונת התחרות
מתכונת התחרות הייתה זהה למתכונת של העונה הקודמת.

כל המפגשים כללו 5 משחקים.

בית עולמי א' כלל 8 קבוצות ועוד 8 קבוצות היו בבית עולמי ב'.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 4 קבוצות מהבית העולמי א' נפגשו עם 4 קבוצות מבית עולמי ב' על הזכות להתמודד בבית עולמי א' בעונת 2008.

## מהלך התחרות

### משחק הגמר

### העברות לקראת שנת 2008
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

*  ו נותרו בבית עולמי א'
*  ו המשיכו לשחק בבית עולמי ב'
*  ו עלו לבית העולמי א'
*  ו ירדו לבית העולמי ב'

## ישראל בתחרות
בנבחרת  השתתפו אנה סמשנובה, ציפי אובזילר ושחר פאר. הנבחרת החלה את השתתפותה בבית עולמי ב'. הנבחרת שיחקה בקאמלופס נגד . היא ניצחה 3:2 והתקדמה לפלייאוף לבית עולמי א'. המשחק מול  נערך בלינץ והסתיים בניצחון של הנבחרת 4:1. נבחרת ישראל עלתה לבית עולמי א'.

## קישורים חיצוניים

* נתוני משחק הגמר

קטגוריה:תחרויות טניס ב-2007
קטגוריה:גביע הפדרציה
קטגוריה:תחרויות גביע הפדרציה באיטליה
קטגוריה:תחרויות גביע הפדרציה במוסקבה
קטגוריה:תחרויות גביע הפדרציה בארצות הברית
קטגוריה:תחרויות גביע הפדרציה בצרפת
נבחרת גביע בילי ג'ין קינג של סין

**נבחרת גביע בילי ג'ין קינג של סין** היא נבחרת הטניס של סין המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הישג השיא של הנבחרת היה בהשתתפות בבית עולמי א' בשמך שלוש שנים 2007–2009.

סין משחקת בגביע הפדרציה החל משנת 1981.

נכון לשנת 2025 שיחקה סין מאז תחילת השתתפותה בגביע בילי ג'ין קינג/גביע הפדרציה 167 משחקים בינלאומיים, בהם ניצחה 108 פעמים.

## הישגי הנבחרת
הנבחרת שיחקה בבית העולמי ב-16 תחרויות. בשנת 2008 היא שיחקה בחצי הגמר.

## קישורים חיצוניים
* [נבחרת טניס הנשים של סין - דף הנבחרת מאתר [גביע בילי ג'ין קינג]]

## הערות שוליים

סין
טניס נשים
פרס באפט"א לשחקנית הטובה ביותר בתפקיד משנה

**השחקנית הטובה ביותר בתפקיד משנה** (באנגלית: **Best Actress in a Supporting Role**) הוא פרס המוענק מדי שנה על ידי האקדמיה הבריטית לאמנויות הקולנוע והטלוויזיה (BAFTA) במסגרת פרסי באפט"א לקולנוע לשחקנית המשנה המצטיינת בסרט קולנוע. הפרס מוענק החל משנת 1968. עד 1999 היו ארבע מועמדות לפרס, ומאז יש חמש מועמדות.
* † – מסמל שהשחקנית זכתה גם בפרס אוסקר לשחקנית המשנה הטובה ביותר
* ‡ – מסמל שהשחקנית הייתה מועמדת גם לפרס אוסקר לשחקנית המשנה הטובה ביותר

## זוכות ומועמדות
### שנות ה-1960

### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## הערות שוליים

שחקנית משנה
באפט"א לשחקנית הטובה ביותר בתפקיד משנה
קטגוריה:נשים בקולנוע
באפט"א, שחקנית משנה
בדפורד פארק

שכונת **בדפורד פארק** היא פרוור של העיר טורונטו באונטריו שבקנדה. פיתוח האזור החל בתקופה בה החקלאים העושים את דרכם לשוק בעיר עצרו בו. שם השכונה ככל הנראה נובע משמו של מלון בדפורד פארק אשר נפתח בשנת 1873 בפינה הדרום-מערבית של רחוב יאנג ושדרות פיירלון, צפונית לשדרות לורנס.

בשנת 1890 בדפורד פארק צורפה ביחד עם הכפרים אגלינטון ודייוויסויל שמדרומה לעיר צפון טורונטו. באותה שנה, הגיע קו רכבת ראשון לאזור ובכך עודד את פיתוח השכונה. רבים מהבתים באזור נבנו בין 1890 ו-1940. בדפורד פארק תוכננה כשכונה עבור המעמד הבינוני והבתים בה הם צמודי קרקע כאשר חלקם הם בתים דו-משפחתיים. עם המעבר של מועדון הגולף רוזדייל בשנת 1909 מצפון-מזרח לבדפורד החלה השכונה למשוך אוכלוסייה מבוססת יותר. זה הביא לעליית מחירי הבתים בבדפורד פארק. רחובותיה השקטים, יופייה והנוי בה, בתי הספר, הפארקים, הקרבה לכביש 401 ותחנת הרכבת התחתית לורנס משכו לשכונה אנשי מקצוע צעירים בעלי משפחות לשכונה. רבים מהבתים המקוריים עדיין עומדים על תילם ושופצו ברבות השנים. בתים רבים אחרים בשכונה הוחלפו בבתים מודרניים.

## גבולות מוניציפליים
רחוב יאנג חוצה את בדפורד פארק. גבולה הצפוני הוא שדרות ברוק בצד המערבי של יאנג ושדרות סנודן ממזרח ליאנג. שדרות לורנס הן גבולה הדרומי של השכונה. הגבול המזרחי הוא שדרות רונן. ורחוב אווניו הוא גבולה המערבי.

## אוכלוסייה
בשנת 2011, חיו 4,599 אנשים בבדפורד פארק, 2,260 זכרים ו-2,375 נקבות. 53% מהם היו דור שלישי או יותר בקנדה, 26.2% היו דור שני ו-20.7% היו הדור הראשון (מהגרים). בשנת 2006, חיו בשכונה 4,360 התושבים, 2,105 גברים ו-2,220 נשים.

## הכנסה
בשנים האחרונות חלה מגמה של גידול בהכנסות של תושבי בדפורד פארק. בעבר אכלסה בעיקר תושבים ממעמד הביניים אך עם הגידול במחירי הדיור בטורונטו ההכנסה הממוצעת עלתה מאוד. ב-2006, ההכנסה החציונית לתושב הייתה $46,894 ובשנת 2011 ההכנסה החציונית לתושב עלתה ל-$58,658. ההכנסה החציונית למשק הבית עלתה מ-$110,818 בשנת 2006 ל-$147,212 ב-2011.

## קישורים חיצוניים

קטגוריה:טורונטו
קטגוריה:יישובים שהוקמו ב-1890
אגם השמיים

**אגם השמיים** (בהנגול: 천지, תעתיק: **צ'נג'י** בסינית: 天池, בפין-יין: תעתיק: **טיאנצ'י**) הוא אגם קלדרה הנמצא בגבול בין מנצ'וריה שבסין לבין קוריאה הצפונית. האגם שוכן בתוך לועו של ההר הוולקני פאקטו, חלקו נמצא במחוז רייאנגאנג בקוריאה הצפונית וחלקו במחוז ג'ילין בצפון-מזרח סין.

## גאולוגיה ולימנולוגיה
הקלדרה המכילה את האגם נוצרה בהתפרצות געשית בשנת 946 לספירה, המכונה "התפרצות המילניום" עקב כך שהייתה אחת משלוש ההתפרצויות הגעשיות הגדולות והאלימות שאירעו בהיסטוריה המתועדת.

רומו של האגם הוא 2,189.1 מטר מעל פני הים. האגם משתרע על שטח של 9.82 קמ"ר עם אורך לכיוון דרום-צפון באורך 4.85 ק"מ ואורכו לכיוון מזרח-מערב 3.5 ק"מ. העומק הממוצע של האגם הוא 213 מטר ועומקו המרבי 384 מטר. בדרך כלל מכוסה האגם קרח מאמצע אוקטובר עד אמצע יוני.

## האגדה על קים ג'ונג איל
התעמולה הצפון-קוריאנית טוענת כי קים ג'ונג-איל נולד על ההר ליד האגם. על פי אגדה זו, ביום לידתו בפברואר הקפוא, זרחה השמש, הפציעה קשת בענן והאביב החל. בהתאם לתפישה זו, סוכנות הידיעות של קוריאה הצפונית דיווחה שכאשר הוא מת, הקרח על אגם נסדק "בקול רם כל כך, זה היה נדמה כאילו השמים והארץ רעדו".

## מפלצת אגם השמיים
על פי האגדה, אגם השמיים הוא גם ביתה של מפלצת טיאנצ'י (Tianchi).

ב-6 בספטמבר 2007 צילם ז'ו יונשנג (מנהל מרכז החדשות של תחנת טלוויזיה המנוהלת בידי המשרד האחראי על שמורת הטבע על הר צ'אנגבאישאן, ג'ילין) סרטון באורך של כ-20 דקות שבו נראים 6 יצורים דמויי טורפים ימיים הדומים לתיאור המפלצת של אגם השמיים, ליד הגבול עם קוריאה הצפונית. הוא שלח תמונות של היצורים דמויי המפלצת מלוך נס ללשכה המחוזית בג'ילין של השינחואה. אחת מהתמונות הראתה את היצורים שוחים בשלושה זוגות במקביל. תמונה אחרת הראתה אותם מעלים אדווה בתוך האגם.

## לקריאה נוספת
* חצי האי הקוריאני

## קישורים חיצוניים

## הערות שוליים

קטגוריה:אגמי לוע
קטגוריה:סין: ימות ואגמים
קטגוריה:קוריאה הצפונית: גאוגרפיה
קטגוריה:גבול סין – קוריאה הצפונית
קטגוריה:ג'ילין
יחסי ארצות הברית – סיירה לאון

**יחסי ארצות הברית–סיירה לאון **הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית והרפובליקה של סיירה לאון.
## היסטוריה
[ממוזער|שגרירות סיירה לאון ב[וושינגטון די. סי.]]
יחסי ארצות הברית עם סיירה לאון החלו בפעולות מיסיון במהלך המאה התשע עשרה. ב-1959, פתחה ארצות הברית קונסוליה בפריטאון והעלתה אותה לדרג של שגרירות כאשר סיירה לאון זכתה בעצמאות מהממלכה המאוחדת ב-1961. על פי מחלקת המדינה של ארצות הברית, היחסים הדיפלומטיים של ארצות הברית עם סיירה לאון מתוארים כ"לבביים", עם קשרים אתניים בשתי המדינות המקבלות את ההיסטוריה הבילטרלית באופן הולך וגובר. אלפי תושבים ממוצא סיירה-לאוני מתגוררים כיום בארצות הברית.

בתחום הכלכלי, בשנת 2006, סך הסיוע הדו-צדדי של ארצות הברית לסיירה לאון בכל הקטגוריות עמד על 29.538 מיליון דולר אמריקני. הסיוע האמריקני התמקד בגיבוש השלום, הדמוקרטיה וזכויות האדם, החינוך והבריאות, ובמיוחד במאבק באיידס ופיתוח משאבי אנוש.

נכון למרץ 2014, שגריר ארצות הברית בסיירה לאון הוא ג'ון הובר. שגריר סיירה לאון בארצות הברית הוא אייץ'. אי. בוקארי קורטו סטיבנס. סיירה לאון מחזיקה בשגרירות אשר בוושינגטון די. סי.

## ראו גם
* יחסי החוץ של ארצות הברית
* יחסי ארצות הברית–גמביה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ